CELEX: 32018R1903
Language: el
Date: 2018-12-05 00:00:00
Title: Κανονισμός (ΕΕ) 2018/1903 της Επιτροπής, της 5ης Δεκεμβρίου 2018, για τη διόρθωση των παραρτημάτων IV, VI και VII του κανονισμού (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου για τη διάθεση στην αγορά και τη χρήση ζωοτροφών και για τη διόρθωση ορισμένων γλωσσικών εκδόσεων των παραρτημάτων II, IV, V και VI του εν λόγω κανονισμού (Κείμενο που παρουσιάζει ενδιαφέρον για τον ΕΟΧ)

6.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 310/22
               
            
         ΚΑΝΟΝΙΣΜΟΣ (ΕΕ) 2018/1903 ΤΗΣ ΕΠΙΤΡΟΠΗΣ
         της 5ης Δεκεμβρίου 2018
         για τη διόρθωση των παραρτημάτων IV, VI και VII του κανονισμού (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου για τη διάθεση στην αγορά και τη χρήση ζωοτροφών και για τη διόρθωση ορισμένων γλωσσικών εκδόσεων των παραρτημάτων II, IV, V και VI του εν λόγω κανονισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΟΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (1), και ιδίως το άρθρο 27 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ύστερα από την έκδοση του κανονισμού (ΕΕ) 2017/2279 της Επιτροπής (2) εντοπίστηκε σφάλμα στο σημείο 2 του παραρτήματος του εν λόγω κανονισμού το οποίο αντικαθιστά το μέρος Α του παραρτήματος IV του κανονισμού (ΕΚ) αριθ. 767/2009 όσον αφορά τη δηλωμένη περιεκτικότητα σε τέφρα αδιάλυτη στο υδροχλωρικό οξύ. Κατά συνέπεια, δεν καθορίστηκαν όρια ανοχής για περιεκτικότητα σε τέφρα αδιάλυτη στο υδροχλωρικό οξύ ίση με 5 %.
                  
               
                     (2)
                  
                  
                     Εντοπίστηκε παράλειψη στα σημεία 3 και 4 του παραρτήματος του κανονισμού (ΕΕ) 2017/2279 τα οποία αντικαθιστούν το σημείο 7 του κεφαλαίου Ι του παραρτήματος VI και το σημείο 8 του παραρτήματος VII του κανονισμού (ΕΚ) αριθ. 767/2009. Αυτό είχε ως αποτέλεσμα να προκληθεί ασάφεια όσον αφορά το πεδίο εφαρμογής των διατάξεων σχετικά με την προαιρετική επισήμανση των αισθητικών ή θρεπτικών πρόσθετων υλών ζωοτροφών.
                  
               
                     (3)
                  
                  
                     Κατά συνέπεια, θα πρέπει να διορθωθεί αναλόγως ο κανονισμός (ΕΚ) αριθ. 767/2009.
                  
               
                     (4)
                  
                  
                     Η αγγλική, η γερμανική, η ελληνική, η εσθονική, η ισπανική, η ιταλική, η κροατική, η λετονική, η λιθουανική, η μαλτέζικη, η ουγγρική, η πολωνική, η ρουμανική, η σλοβακική, η σλοβενική, η σουηδική και η τσεχική γλωσσική έκδοση του κανονισμού (ΕΕ) 2017/2279 περιέχουν σφάλμα, διότι ο εν λόγω κανονισμός αντικατέστησε την έκφραση «ακατέργαστα έλαια και λίπη» με την έκφραση «ακατέργαστες λιπαρές ουσίες» στα παραρτήματα IV, VI και VII του κανονισμού (ΕΚ) αριθ. 767/2009, αλλά παρέλειψε να πράξει το ίδιο και στα παραρτήματα II και V του εν λόγω κανονισμού.
                  
               
                     (5)
                  
                  
                     Η γερμανική γλωσσική έκδοση του κανονισμού (ΕΕ) 2017/2279 περιέχει ορισμένα λάθη. Υπάρχει ένα σφάλμα στο σημείο 2 του παραρτήματος του εν λόγω κανονισμού το οποίο αντικαθιστά το μέρος Α του παραρτήματος IV του κανονισμού (ΕΚ) αριθ. 767/2009 όσον αφορά τις ποσοστιαίες τιμές της περιεκτικότητας σε υγρασία. Το σημείο 3 του παραρτήματος του κανονισμού (ΕΕ) 2017/2279 το οποίο αντικαθιστά το παράρτημα VI του κανονισμού (ΕΚ) αριθ. 767/2009 περιέχει σφάλματα όσον αφορά τη συντομογραφία της ονομασίας των αρωματικών ενώσεων και όσον αφορά τα στοχευόμενα είδη για τις υποχρεωτικές απαιτήσεις επισήμανσης για τη λυσίνη και τη μεθειονίνη.
                  
               
                     (6)
                  
                  
                     Επομένως, η αγγλική, η γερμανική, η ελληνική, η εσθονική, η ισπανική, η ιταλική, η κροατική, η λετονική, η λιθουανική, η μαλτέζικη, η ουγγρική, η πολωνική, η ρουμανική, η σλοβακική, η σλοβενική, η σουηδική και η τσεχική γλωσσική έκδοση του κανονισμού (ΕΚ) αριθ. 767/2009 θα πρέπει να διορθωθούν αναλόγως. Οι διορθώσεις αυτές δεν αφορούν το κείμενο του κανονισμού στις άλλες γλώσσες.
                  
               
                     (7)
                  
                  
                     Επειδή λόγοι ασφάλειας δεν απαιτούν την άμεση εφαρμογή των τροποποιήσεων των παραρτημάτων, προκειμένου να αποφευχθούν περιττές διαταραχές των εμπορικών πρακτικών και να μη δημιουργηθεί περιττή διοικητική επιβάρυνση για τους υπευθύνους επιχειρήσεων, είναι σκόπιμο να προβλεφθούν μεταβατικά μέτρα που θα επιτρέπουν την ομαλή μετατροπή της επισήμανσης.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΚ) αριθ. 767/2009 διορθώνεται ως εξής:
            
                        1)
                     
                     
                        στο σημείο 2 του μέρους Α του παραρτήματος IV, στη δεύτερη στήλη του πίνακα στη σειρά «τέφρα αδιάλυτη στο υδροχλωρικό οξύ», η περιεκτικότητα «1-< 5» αντικαθίσταται από «1-5»·
                     
                  
                        2)
                     
                     
                        το σημείο 7 του κεφαλαίου Ι του παραρτήματος VI αντικαθίσταται από το ακόλουθο κείμενο:
                        
                                    «7.
                                 
                                 
                                    Με την επιφύλαξη του σημείου 6, στην περίπτωση αισθητικής ή θρεπτικής πρόσθετης ύλης ζωοτροφών της οποίας η επισήμανση είναι προαιρετική, η προστιθέμενη ποσότητα αναφέρεται σύμφωνα με το σημείο 1 ή, στην περίπτωση πρόσθετων υλών ζωοτροφών της λειτουργικής ομάδας “βιταμίνες, προβιταμίνες και χημικώς προσδιορισμένες ουσίες παρόμοιου αποτελέσματος”, το συνολικό εγγυημένο ποσό καθ' όλη τη διάρκεια ζωής προσδιορίζεται σύμφωνα με το σημείο 2.»·
                                 
                              
                  
                        3)
                     
                     
                        το σημείο 8 του κεφαλαίου Ι του παραρτήματος VII αντικαθίσταται από το ακόλουθο κείμενο:
                        
                                    «8.
                                 
                                 
                                    Με την επιφύλαξη του σημείου 7, στην περίπτωση αισθητικής ή θρεπτικής πρόσθετης ύλης ζωοτροφών της οποίας η επισήμανση είναι προαιρετική, η προστιθέμενη ποσότητα αναφέρεται σύμφωνα με το σημείο 1 ή, στην περίπτωση πρόσθετων υλών ζωοτροφών της λειτουργικής ομάδας “βιταμίνες, προβιταμίνες και χημικώς προσδιορισμένες ουσίες παρόμοιου αποτελέσματος”, το συνολικό εγγυημένο ποσό καθ' όλη τη διάρκεια ζωής προσδιορίζεται σύμφωνα με το σημείο 2.»·
                                 
                              
                  
                        4)
                     
                     
                        Στο σημείο 5 του παραρτήματος II η έκφραση «ολικές λιπαρές ουσίες» και στην τρίτη στήλη στις σειρές 3, 5, 12, 15, 16 του 18 του πίνακα στο παράρτημα V, η έκφραση «ακατέργαστα έλαια και λίπη» αντικαθίστανται από την έκφραση «ακατέργαστες λιπαρές ουσίες»·
                     
                  
                        5)
                     
                     
                        
                           (δεν αφορά το ελληνικό κείμενο)
                        
                     
                  
         
            Άρθρο 2
            
               (1)   Οι πρώτες ύλες ζωοτροφών και οι σύνθετες ζωοτροφές οι οποίες έχουν επισημανθεί πριν από τις 26 Δεκεμβρίου 2019 σύμφωνα με τους κανόνες που ίσχυαν πριν από τις 26 Δεκεμβρίου 2018 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα, αν προορίζονται για τροφοπαραγωγικά ζώα.
            
            
               (2)   Οι πρώτες ύλες ζωοτροφών και οι σύνθετες ζωοτροφές οι οποίες έχουν επισημανθεί πριν από τις 26 Δεκεμβρίου 2020 σύμφωνα με τους κανόνες που ίσχυαν πριν από τις 26 Δεκεμβρίου 2018 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα, αν προορίζονται για μη τροφοπαραγωγικά ζώα.
            
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 229 της 1.9.2009, σ. 1.
         
            (2)  Κανονισμός (ΕΕ) 2017/2279 της Επιτροπής, της 11ης Δεκεμβρίου 2017, για την τροποποίηση των παραρτημάτων II, IV, VI, VII και VIII του κανονισμού (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου για τη διάθεση στην αγορά και τη χρήση ζωοτροφών (ΕΕ L 328 της 12.12.2017, σ. 3).